Jaanus Karilaid

Jaanus Karilaid (sündinud 1. veebruaril 1977 Tallinnas) on eesti poliitik.

 Elulugu 
pisi|Jaanus Karilaid 2021. aasta Arvamusfestivalil

Ta lõpetas aastal 1996 Tallinna 32. Keskkooli ja aastal 2007 Tallinna Ülikooli riigiteaduste erialal.

Ta töötas 1998–2001 kohalike omavalitsuste arendusnõunikuna. Aastatel 2002–2003 oli ta põllumajandusminister Jaanus Marrandi nõunik,Põllumajandusministri nõunikeks said Raul Rosenberg ja Jaanus Karilaid. Postimees, 26. veebruar 2002 2004–2006 Eesti Keskerakonna büroo koordinaator ja 2006–2012 Riigikogu Keskfraktsiooni nõunik. Aastatel 2012–2014 oli ta Nõmme linnaosa vanema asetäitja.

Karilaid oli aastatel 1997–2023 Keskerakonna liige Jaanus Karilaid (01.02.1977) ja 29. novembrist 2015 erakonna aseesimees.Karilaid: Keskerakond on nagu koolikiusamise ohver ERR, 30.11.2015 Ta oli aastatel 2006–2015 Haapsalu linnavolikogu esimees ning Eesti Linnade Liidu juhatuse ja Läänemaa Omavalitsuste Liidu juhatuse liige.

27. aprillil 2015 sai ta Riigikogu XIII koosseisu asendusliikmeks, kuna Kalev Kallo astus tagasi.

Pärast Kadri Simsoni ebaõnnestunud kandideerimist Keskerakonna esimeheks 2015. aastal kandideeris Karilaid erakonna juhatuse toel Keskerakonna fraktsiooni esimeheks Riigikogus, kuid valituks osutus siiski senine esimees Simson.Jaanus Karilaid kandideerib Keskfraktsiooni esimeheks Pealinn, 21. märts 2016

26. juulil 2021 valiti ta Riigikogu Keskerakonna fraktsiooni esimeheks pärast Mailis Repsi tagandamist.

Ta kandideeris 2023. aasta valimistel Riigikokku, kogus valimisringkonnas nr 5 (Hiiu-, Lääne- ja Saaremaa) 2161 häält ning osutus valituks.

 Poliitilisi sõnavõtte ja vastukaja 
2015. aasta lõpus põhjendas Jaanus Karilaid Keskerakonna juhatuses tehtud otsust taotleda "Eesti ühiskonda lõhestava"Jaanus Karilaid: Eesti ühiskonda lõhestava kooseluseaduse tühistamine jäi Ida-Euroopaliku poliitkultuuri ja Vabaerakonna taha PEalinn, 16. veebruar 2016 kooseluseaduse tühistamist rakendussätete probleemsusega,Maris Meiessaar Jaanus Karilaid: Keskerakond taotleb kooseluseaduse tühistamist EPL 18. detsember 2015. kutsus opositsiooni üles kooseluseaduse vastu ühinema ning seda rahvahääletusele panemaJaanus Karilaid: kooseluseaduse tühistamine tuleb panna rahvahääletusele Objektiiv, 18. veebruar 2016 Ametialases võltsimises ja eraviisilisele jälitustegevusele kihutamises süüdi mõistetud Priit Toobali esitamist erakondade rahastamise järelevalve komisjoni liikmeks põhjendas Karilaid "tugeva mandaadiga" Keskerakonna kongressilt ning asjaoluga, et "Priit Toobal tunneb erakondade rahaasjade köögipoolt peensusteni".Karin Kangro Karilaid: Toobal tunneb erakondade rahaasjade köögipoolt peensusteni Korruptsioonivaba Eesti/Postimees, 31.03.2016

2016. aastal teatas filmirežissöör Peeter Rebane, et lahkus Keskerakonnast "ennekõike Jaanus Karilaiu ja tema mõttekaaslaste viimaste kuude labaste avalduste tõttu, mis on alavääristanud Eestis elavaid vähemusi": "...ükski ausalt käituv poliitik ei saa tõsise näoga väita, et demokraatlikus Eestis peaks enamuse häältega vähemuse inimõigusi otsustama".Peeter Rebane Kultuurist ja kultuuritusest, Keskerakonnast Karilaiuni ehk Miks lahkusin parteist EPL, 15. aprill 2016

Jaanuse poliitiline agenda hõlmab aktiivset tegevust korruptsiooni paljastamise ja korruptsioonivastase võitluse osas, eriti Tallinna Sadama puhul.Tallinna Sadama parvlaevahanke fopaast tuleb õppida ja panna paika vastutajad

2021. aastal oli üks seitsmest Riigikogu õiguskomisjoni liikmest, kes otsustas mitte vastata 35 805 inimese allkirjaga pöördumisele, et riik sätestaks abielu kahe täiskasvanud inimese vahelise liiduna. Teised liikmed olid Sulev Kannimäe (Reformierakond), Marek Jürgenson (Keskerakond), Tarmo Kruusimäe (Isamaa), Urve Tiidus (Reformierakond) ja Vilja Toomast (Reformierakond). Otsustati, et abieluvõrdsus on ühetaoliselt tagatud kõigile abieluvõimelistele isikutele.Riigikogu õiguskomisjoni istungi protokoll nr 114, 09.11.2021

 Isiklikku 
Jaanus Karilaiul on elukaaslane, tütar ja poeg. Tema huvialadeks on ajalugu, male ja reketimängud. Karilaid on Eesti Lauatenniseliidu president.

 Viited 

 Välislingid 
 JAANUS KARILAID (elulugu Riigikogu kodulehel)
 Kanal 2 saade Radar Jaanus Karilaiust
  "Kaikamees veab Keskerakonna võitlust ellujäämise nimel: "Jaanus Karilaid on täna Jüri Ratase usaldusisik"" Eesti Ekspress, 16. veebruar 2022

Kategooria:Eesti Keskerakonna poliitikud
Kategooria:XIII Riigikogu liikmed
Kategooria:XIV Riigikogu liikmed
Kategooria:XV Riigikogu liikmed
Kategooria:Tallinna Ülikooli vilistlased
Kategooria:Sündinud 1977